text: [PIA News] PNP-Caraga to intensify police visibility
  GENERAL SANTOS CITY, Enero 26 (PIA) –- Mitala ug baynte otso porsyento nga pagkubos sa mga insidente sa kriminalidad ang Cotabato Police Provincial Office (CPPO) sa tuig 2011 itandi sa nilabay’ng tuig 2010.
  Sumala pa nga 613 sa mga nasampit nga krimen ang na resolba na samtang 1, 056 nga kaso na ang nahatagan ug katin-awan ug nag resulta sa 45.71% nga crime solution efficiency rate sa kapulisan.
  Matud pa nga ang nasampit nga “comparative analysis” nga gibuhat sa kapulisan sukad bulan Enero hangtod Nobyembre lamang sa tuig 2010 ug 2011 nga gilangkoban sa mga krimen batok sa isig katawo sama sa murder, homicide, rape, ug physical injury; krimen batok sa mga katigayonan sama sa robbery, theft, carnapping, ug cattle rustling; ug 825 ka kaso sa mga non-index crimes kon dili kaayo bug-at nga mga krimen sama sa paglapas sa mga espesyal nga balaod kon ordinansa.
  Gibutyag ni PSSupt Cornelio R. Salinas, PNP Provincial Director, nga mahinungdanon gayod ang kooperasyon ug pagka-igmat sa publiko kon vigilance aron mapangka kining mga krimen. (PGFruylan/PIA12-Gensan)